EkBass/fiwiki-20250220-pages-articles huggingface dataset:
Tirrevet

Tirrevet on noin 1,1 hehtaarin laajuinen kallioinen saari Espoon Suvisaariston kaakkoisosassa. Se sijaitsee aivan Lehtisaarten eteläpuolella ja Sumparenin länsipuolella. Noin puoli kilometriä Tirrevetistä lounaaseen sijaitsee Gåsgrund.Tirrevet Espoon opaskartalla Tirrevetin ympärillä on useita kallioluotoja. Tirrevetin nimi sisältää kalatiiraa tarkoittavan murresanan tira ja kiviriuttaa tai särkkää tarkoittavan sanan rev. Tirrevetin etäisyys Helsingin keskustasta on noin kolmetoista kilometriä lounaaseen. == Viitteet == == Aiheesta muualla == *Tiedostopalvelu.maanmittauslaitos.fi *Tirrevet, Uusimaa, Suomi — Sunrise, Sunset and Daylength Luokka:Espoon saaret Luokka:Suvisaaristo
Henrik Halme

Heikki Waldemar (Henrik) Halme (16. joulukuuta 1886 Merimasku – 24. kesäkuuta 1968 Turku) oli opettaja ja rehtori, joka sai ensimmäisenä Suomessa ylirehtorin arvonimen, vuonna 1957. Halme tuli ylioppilaaksi 1908 ja valmistui filosofian kandidaatiksi 1911. Hän toimi suomen ja historian opettajana Turussa 1913–1928, ensin Turun suomalaisessa jatko-opistossa ja vuodesta 1926 Turun suomalaisessa lyseossa. Halme oli vuodesta 1928 kouluhallituksen nimittämänä perustamassa Turun toista suomalaista lyseota, jonka opettajaksi hänet samalla nimitettiin. Toimittuaan ensin koulun vt. rehtorina Halmeesta tuli vakinainen rehtori, mitä tehtävää hän hoiti aina eläkkeelle jäämiseensä asti, vuoteen 1956. Halme oli myös Åbo Akademin suomenkielen lehtori 1932–1944 ja Turun yliopiston apulaisopettaja 1936–1939.Rehtori Henrik Halme 50-vuotias. Helsingin Sanomat, 16.12.1936, s. 6.Kuolleita. Helsingin Sanomat, 26.6.1968, s. 9. ==Lähteet== Luokka: Suomalaiset opettajat Luokka: Suomen koulujen rehtorit Luokka:Vuonna 1886 syntyneet Luokka:Vuonna 1968 kuolleet
Konstantínos Stafylídis

Konstantínos ”Kóstas” Stafylídis (, s. 2. joulukuuta 1993 Thessaloniki) on kreikkalainen jalkapalloilija, pelipaikaltaan useimmiten vasen laitapuolustaja. Hän edustaa Saksan Bundesliigassa pelaavaa VfL Bochumia, jossa hän pelasi lainalla jo kaudella 2021–2022. Stafylídis aloitti liigauransa kotimaassaan PAOK:in joukkueessa kaudella 2011–2012. Sen jälkeen hän on edustanut Saksan Bundesliigassa Leverkusenia, Augsburgia ja Hoffenheimia sekä lainasopimuksilla Englannissa mestaruussarjajoukkue Fulhamia ja valioliigajoukkue Stoke Cityä. Hän on kauden 2019–2020 loppuun mennessä pelannut Bundesliigassa 60 ottelua ja tehnyt niissä kuusi maalia. Valioliigassa hän on pelannut viisi ottelua kaudella 2017–2018. Eurooppa- liigassa hän on pelannut yhteensä seitsemän ottelua PAOK:in ja Augsburgin joukkueissa. Stafylídis on pelannut useissa Kreikan nuorisomaajoukkueissa. Hän pelasi alle 17-vuotiaiden EM-kilpailuissa kaksi ottelua vuonna 2010 sekä alle 19-vuotiaiden EM-kilpailuissa yhteensä seitsemän ottelua vuosina 2011 ja 2012, ja näistä viimeisimmässä Kreikka saavutti hopeaa hävittyään loppuottelussa Espanjalle 0–1. Alle 20-vuotiaiden MM-kilpailuissa 2013 Stafylídis pelasi neljä ottelua ja teki yhden maalin. Stafylídis pelasi Kreikan A-maajoukkueessa ensimmäisen kerran marraskuussa 2012 ystävyysottelussa Irlantia vastaan. Toisen maaottelunsa hän pelasi lokakuussa 2014 ja on siitä lähtien kuulunut maajoukkueen vakiokokoonpanoon. Loka-marraskuussa 2019 hän pelasi neljässä viimeisessä EM-karsintaottelussa joukkueen kapteenina. Hän on pelannut kesäkuun 2020 loppuun mennessä 31 maaottelua ja tehnyt niissä kaksi maalia, joista ensimmäisen lokakuussa 2015 EM-karsintaottelussa Unkaria ja toisen lokakuussa 2016 MM-karsintaottelussa Viroa vastaan. == Lähteet == Luokka:Kreikkalaiset jalkapalloilijat Luokka:Vuonna 1993 syntyneet Luokka:Elävät henkilöt
Harry Watson

Harry Watson voi tarkoittaa ainakin seuraavia henkilöitä: * Harry Watson (1898–1957), kanadalainen jääkiekkoilija * Harry Percival Watson (1923–2002), kanadalainen jääkiekkoilija * Harry L. Watson, yhdysvaltalainen historioitsija ja kirjailija * Harry Watson (1921–2001), yhdysvaltalainen näyttelijä * Harry Watson Jr. (1876–1965), yhdysvaltalainen näyttelijä ja koomikko * Harry Watson (1896–1941), australialaisen jalkapallon pelaaja Luokka:Täsmennyssivut
Erick Walder

Erick Walder (s. 5. marraskuuta 1971) on yhdysvaltalainen pituushypyn MM- mitalisti, joka kilpaili myös kolmiloikassa. Walder sijoittui Plovdivin alle 20-vuotiaiden MM-kilpailuissa 1990 kolmiloikassa 15:nneksi. Hän voitti pituushypyssä NCAA:n ulkoratamestaruuden 1992 tuloksella 847 cm ja 1993 tuloksella 853. NCAA:n hallimestaruuden hän voitti kolmiloikassa 1992 ja 1993 sekä pituushypyssä 1993. Stuttgartin MM-kilpailuissa 1993 hän sijoittui pituushypyssä neljänneksi tuloksella 805. Walder voitti talvella 1994 Indianapolisissa NCAA:n sisäratamestaruuden pituushypyssä tuloksella 843 ja kolmiloikassa tuloksella 17,24. Molemmat jäivät hänen lopullisiksi halliennätyksikseen. Uransa parhaat ulkoratasuoritukset hän teki El Pasossa 2. huhtikuuta 1994. Hänen pituustuloksensa 874 cm on edelleen heinäkuussa 2020 kaikkien aikojen maailmantilastossa viidentenä. Kolmiloikkaa hän hyppäsi samana päivänä 17,12. Hän voitti samana vuonna pituushypyssä NCAA:n ulkoratamestaruuden ja saavutti hopeaa Hyvän tahdon kisoissa Pietarissa. Walder saavutti Barcelonan sisäratojen MM-kilpailuissa 1995 pronssia pituushypyssä tuloksella 814. Hän voitti pituushypyn sisäratojen Yhdysvaltain- mestaruuden 1996. Olympiakarsinnoissa hän jäi kuudenneksi tuloksella 822. Seuraavana vuonna hän voitti jälleen pituushypyssä maansa hallimestaruuden. Pariisin sisäratojen MM-kilpailuissa hän oli neljäs tuloksella 824. Saman vuoden Ateenan MM-kilpailuissa hän saavutti hopeaa tuloksella 838. GP- finaalissa hän oli kolmas. Hän sijoittui toiseksi New Yorkin Hyvän tahdon kisoissa 1998. Walder saavutti Maebashin MM-hallikilpailuissa 1999 pronssia pituushypyssä tuloksella 830. Hän karsiutui samana vuonna pituushypyn loppukilpailusta Sevillan MM-kilpailuissa ja oli kolmas GP-finaalissa. Hän hyppäsi viimeisen kerran yli kahdeksan metriä vuonna 2000. Walder jäi kiinni metamfetamiinin käytöstä 2004 ja sai kahden vuoden kilpailukiellon. Kilpailukieltonsa jälkeen hän kilpaili vuoteen 2010 saakka parhaan pituustuloksensa ollessa 771 cm. == Lähteet == Luokka:Yhdysvaltalaiset pituushyppääjät Luokka:Yhdysvaltalaiset kolmiloikkaajat Luokka:Vuonna 1971 syntyneet Luokka:Elävät henkilöt Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat
Selma Patajoki

Selma Pauliina Patajoki (7. kesäkuuta 1888 Jämsä – 25. huhtikuuta 1960 Helsinki) oli opettaja ja rehtori, joka on saanut Suomessa Henrik Halmeen ohella ylirehtorin arvonimen, vuonna 1958. ==Henkilöhistoria== Selma Patajoen isä oli maanviljelijä O. V. Patajoki. Hän tuli ylioppilaaksi Porvoossa ja valmistui filosofian kandidaatiksi 1911, filosofian maisterin arvon hän sai 1914. Patajoki toimi Oulunkylän yhteiskoulun suomen kielen lehtorina ja koulun rehtorina 1941–1958.Ylioppilasmatrikkeli 1905–1907, no. 30306. (Viitattu 17.7.2020)Oulunkylän yhteiskoulun vuosikertomus 2014–2015 (Viitattu 17.7.2020) ==Julkaisuja== * Mäenkylän maitomies: romaani, 1920, Eduard Vilde, suom. Selma Patajoki * Maisa Jons, 1920, Jonas Lie, suom. Selma Patajoki * Havaintoja Jämsän murteen olo- ja tulosijojen käytöstä, 1943 ==Lähteet== Luokka: Suomalaiset opettajat Luokka: Suomen koulujen rehtorit Luokka: Suomentajat Luokka: Suomalaiset tietokirjailijat Luokka:Vuonna 1888 syntyneet Luokka:Vuonna 1960 kuolleet
Robert Skov

Robert Skov (s. 20. toukokuuta 1996 Marbella, Espanja) on tanskalainen jalkapalloilija, pelipaikaltaan oikea laitahyökkääjä. Hän edustaa Saksan Bundesliigassa pelaavaa Hoffenheimia. Skov nousi Silkeborg IF:n junioreista edustusjoukkueeseen toukokuussa 2013 ja pelasi siellä vuoden 2017 loppuun. Tammikuusta 2018 kesään 2019 hän edusti FC Kööpenhaminaa. Hän pelasi kotimaansa sarjan ja cupin lisäksi Eurooppa-liigassa kahdeksan ottelua ja teki niissä yhden maalin. Heinäkuussa 2019 hän siirtyi saksalaisseura Hoffenheimiin. Hän pelasi kaudella 2019–2020 Bundesliigassa 31 ottelua, joista 29 ottelua avauskokoonpanossa, ja teki niissä neljä maalia. Mestarien liigan karsinnassa hän pelasi yhden ottelun walesilaista The New Saintsia vastaan ja teki siinä maalin. Kaudella 2020–2021 hän pelasi 23 bundesliigaottelua ja teki niissä yhden maalin. Eurooppa-liigassa hän pelasi kuusi ottelua ja teki maalin kotiottelussa Gentiä vastaan. Skov pelasi Tanskan nuorisomaajoukkueissa ja edusti maataan vuonna 2016 Rio de Janeiron olympialaisissa, joissa hän teki voittomaalin alkulohko-ottelussa Etelä-Afrikkaa vastaan. Alle 21-vuotiaiden EM-kilpailuissa 2019 hän pelasi kolme ottelua ja teki maalin alkulohko- ottelussa Saksaa vastaan. Skov pelasi Tanskan A-maajoukkueessa ensimmäisen kerran kesäkuussa 2019 EM-karsintaottelussa Georgiaa vastaan. Toisessa maaottelussaan EM-karsinnassa Gibraltaria vastaan hän teki maalin ja neljännessä maaottelussaan samaa maata vastaan kaksi maalia. Lokakuussa 2020 hän teki maalin Kansojen liigan ottelussa Islantia vastaan ja maaliskuussa 2021 MM-karsintaottelussa Moldovaa vastaan. Hän on pelannut kesäkuun 25. päivään 2021 mennessä kymmenen maaottelua ja tehnyt niissä viisi maalia. == Lähteet == Luokka:Tanskalaiset jalkapalloilijat Luokka:Vuonna 1996 syntyneet Luokka:Elävät henkilöt
Troy Murray

Troy Norman Murray (s. 31. heinäkuuta 1962 Calgary, Alberta) on kanadalainen jääkiekkoilija, joka pelasi keskushyökkääjänä. Hän pelasi urallaan yhteensä 915 NHL:n runkosarja-ottelua ja 113 pudotuspeliottelua. Murray on Chicago Blackhawksin kolmannen kierroksen 57. varaus vuoden 1980 varaustilaisuudessa. Hän edusti NHL-urallaan Chicago Blackhawksia, Winnipeg Jetsiä, Ottawa Senatorsia, Pittsburgh Penguinsia ja Colorado Avalanchea. NHL-urallaan hän teki 915 ottelussa tehopisteet 230+354=584 ja keräsi 875 rangaistusminuuttia. Murray voitti NHL:n mestaruuden eli Stanley Cupin kaudella 1995–1996 Colorado Avalanchen joukkueessa. Hän voitti myös Frank J. Selke Trophyn eli NHL:n parhaan puolustavan hyökkääjän palkinnon kaudella 1985–1986 pelatessaan Chicago Blackhawksin kapteenina. Murray toimi urallaan myös Winnipeg Jetsin kapteenina kausina 1991–1992 ja 1992–1993 sekä Ottawa Senatorsin varakapteenina kaudella 1994–1995. Murray edusti Kanadaa maailmanmestaruuskilpailuissa 1987, joissa hän pelasi kymmenen ottelua tehopistein 2+2=4 keräten 14 rangaistusminuuttia. Pistepörssissä hän sijoittui sijalle 66. Murray kuului Kanadan joukkueeseen myös nuorten MM-kilpailuissa 1982, joissa Kanada voitti kultaa. == Lähteet == Luokka:Kanadalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1962 syntyneet Luokka:Elävät henkilöt
Jenny Lindqvist

Jenny Elisabeth Lindqvist (s. 21. heinäkuuta 1978 Tukholma, Ruotsi) on ruotsalainen maajoukkuetasolla 1990-, 2000- ja 2010-luvuilla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa, jolloin Ruotsi saavutti hopeaa. MM-kilpailuissa hän edusti maajoukkuettaan Suomessa 1999, Kanadassa 2000, Yhdysvalloissa 2001 sekä Kanadassa 2004. Lindqvist pelasi yhteensä 126 maaottelua ja teki niissä seitsemän maalia. Hän myös voitti Ruotsin naisten jääkiekon mestaruuden vuosina 1997 FOC Farstan joukkueessa, 1999, 2000, 2001, 2002, 2003, 2005 ja 2006 MB Hockeyn riveissä sekä 2008 Segeltorps IF:n joukkueessa. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1978 syntyneet Luokka:Elävät henkilöt
Borghild Røyseland

Borghild Røyseland (23. elokuuta 1926 KvinesdalRøyseland, Borghild Stortinget – 13. heinäkuuta 2020KrF-veteran Borghild Røyseland er død Stavanger Aftenblad) oli norjalainen poliitikko. Hän edusti Kristillistä kansanpuoluetta. Røyseland vietti suurimman osan elämästään Sandnesissä, jonka kaupunginvaltuustoon tuli valituksi vuonna 1972. Vuosina 1985–1993 hän istui kahden kauden ajan suurkäräjäedustajana oltuaan sitä ennen varaedustajana vuosina 1973–1981. Røyseland oli myös merkittävä vaikuttaja puolueensa naisjärjestössä. Hänen miehensä Ole kuoli pian Røyselandin päätettyä toimintansa kansallisen tason politiikassa. Røyseland itse kuoli 93-vuotiaana lyhyesti sairastettuaan. == Lähteet == Luokka:Norjalaiset poliitikot Luokka:Vuonna 1926 syntyneet Luokka:Vuonna 2020 kuolleet
The Umbrella Academy (televisiosarja)

The Umbrella Academy on yhdysvaltalainen vuonna 2019 alkanut supersankarisarja, joka perustuu Dark Horse Comicsin julkaisemaan samannimiseen sarjakuvasarjaan. Sarja seuraa sisarussupersankarien perhettä, joka yhdistyy uudelleen ratkaisemaan isänsä kuolemaa ja lähestyvää maailmanloppua. Ensimmäinen kausi julkaistiin Netflixissä 15. helmikuuta 2019. Toinen kausi julkaistiin 31. heinäkuuta 2020. Kolmas kausi julkaistiin 22. kesäkuuta 2022. == Rooleissa == ===Päähahmot=== ===Sivuhahmot=== == Vastaanotto == Netflix ilmoitti huhtikuussa 2019, että televisiosarja oli ylittänyt 45 miljoonaa katsojaa julkaisun ensimmäisen kuukauden aikana. Se oli myös Netflixin kolmanneksi katsotuin televisiosarja vuonna 2019. Rotten Tomatoes -sivustolla sarjan ensimmäisen tuotantokauden arvosteluista 66 prosenttia oli positiivisia, perustuen 88 arvosteluun ja toisen tuotantokauden arvosteluista 90 prosenttia oli positiivisia. Metacritic -sivustolla ensimmäisen tuotantokauden pistemäärä oli 61/100 perustuen 22 kriittiseen arvosteluun. == Lähteet == == Aiheesta muualla == * Virallinen sivusto Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset scifi-sarjat Luokka:2020-luvun yhdysvaltalaiset draamasarjat Luokka:2020-luvun yhdysvaltalaiset scifi-sarjat Luokka:Yhdysvaltalaiset fantasiasarjat Luokka:Netflix-alkuperäissarjat Luokka:Sarjakuviin perustuvat televisiosarjat
Hanoin katurata

Hanoin katurata on katurata Vietnamin pääkaupungissa Hanoissa. Rata on suunniteltu Formula 1 -luokan osakilpailuja varten. Radalla oli tarkoitus ajaa ensimmäinen osakilpailu kaudella 2020 mutta koronaviruspandemian vuoksi osakilpailu jouduttiin peruuttamaan. Kauden 2021 kilpailun perumiseen koronaviruspandemian lisäksi vaikuttivat myös paikallisen poliittisen vaikuttajan ja kisajärjestäjän korruptioepäilyt ja Vietnamin valtion kiinnostuksen kohteiden keskittyminen omiin kansallisiin hätätilanteisiinsa. == Lähteet == Luokka:Vietnamin moottoriradat Luokka:Hanoin rakennukset ja rakennelmat
Mohammad Attai

Mohammad Y. Attai pelasi Afganistanin maahockeymaajoukkueessa Lontoon kesäolympialaisten 1948 maahockeyturnauksessa. Attai pelasi turnauksessa kolme ottelua, joissa hän ei tehnyt yhtään maalia. == Lähteet == Luokka:Afganistanilaiset maahockeypelaajat Luokka:Syntymävuosi puuttuu Luokka:Mahdollisesti elävät henkilöt
Ahmad Tajik

Ahmad Tajik pelasi Afganistanin maahockeymaajoukkueessa Lontoon kesäolympialaisten 1948 maahockeyturnauksessa. Tajik pelasi turnauksessa yhden ottelun Sveitsiä vastaan, jossa hän ei tehnyt yhtään maalia. == Lähteet == Luokka:Afganistanilaiset maahockeypelaajat Luokka:Syntymävuosi puuttuu Luokka:Mahdollisesti elävät henkilöt
Arvo Emil Greis

Arvo Emil Greis (18. tammikuuta 1891 Hausjärvi – 12. maaliskuuta 1965 Helsinki) oli Aravan tarkastaja, joka on saanut Väinö Valorinnan ohella Suomessa ylitarkastajan arvonimen. Sen hän sai 15. kesäkuuta 1961. Greis kävi koulunsa Kouvolassa ja tuli ylioppilaaksi 1913 ja harjoitti sekä lehti- että virkamiehen työtä opiskeluaikoinaan. Rakennus- ja kiinteistötoiminnasta jo 1920-luvulla kiinnostunut Greis toimi liike-elämän palveluksessa 1927–1940, kunnes tuli vuonna 1941 kansanhuoltoministeriön rakennusainetoimiston sihteeriksi ja myöhemmin yleissihteeriksi. Aravaan hän siirtyi, kun viraston toiminta kulkulaitosten ja yleisten töiden ministeriön rakennusasianosastona lopetettiin vuoden 1949 lopussa. Vuonna 1959 Aravasta eläkkeelle jääneellä Greisillä oli myös useita alansa luottamus- ja asiantuntijatehtäviä. Suomen sisällissodassa Greis osallistui muun muassa Helsingin valtaukseen, talvi- ja jatkosodan aikana hän toimi väestönsuojelun tehtävissä.Kuolleita. Helsingin Sanomat, 17.3.1965, s. 11.60-vuotiaita. Helsingin Sanomat, 18.1.1951, s. 6. ==Lähteet== Luokka: Suomalaiset virkamiehet Luokka: Suomalaiset yritysjohtajat Luokka: Suomen sisällissodan valkoiset Luokka:Vuonna 1891 syntyneet Luokka:Vuonna 1965 kuolleet
Ki Daophet Niuhuang

Ki Daophet Niuhuang (, 1. heinäkuuta 1972 – 24. huhtikuuta 2020ອາໄລນັກຮ້ອງດັງ ກິດາວເພັດ ຫນູຫ່ວງ สุดอาลัย! ลูกทุ่งลาว ราชาเพลงบ้านนา "กิ ดาวเพ็ด หนูห่วง"เสียชีวิตกระทันหัน “ພອນສັກ ສ່ອງແສງ” ແລະ “ຄູສະຫຼາ ຄຸນນະວຸດ” ຮ່ວມອາໄລແດ່ “ກິດາວເພັດ ໜູຫ່ວງ” “ກິດາວເພັດ ໜູຫ່ວງ” ລາຊາເພງດັງໄດ້ຈາກໄປແລ້ວ Laos) oli laosilainen laulaja. Hän esiintyi elokuvissa Sao Xe Bangfai, Nam Ta Kway ja Sao Mak Na Bao Na Wang. Niuhuang oli kaikkien aikojen menestyneimmän mor lam -yhtyeen Num-Kosinin perustajaຈາກໃຈທີມງານວົງດົນຕຣີ”ໜຸ່ມໂກສິນ”…!!! ຈະສືບສານງານຕໍ່ ຂອງ ອາຈານ ກິດາວເພັດ ໜູຫ່ວງ ໃນເສ້ນທາງທີ່ເພິ່ນປູໄວ້ໃຫ້ . == Diskografia == === Studioalbumit === * Sao Xe Bang Fai (ສາວເຊບັ້ງໄຟ) * Nam Ta Kway (ນ້ຳຕາຄວາຍ) * Sao Mak Na Bao Na Vang (ສາວໝາກນາ ບ່າວນາວາງ) * Khee Mo (ຂີ້ໂມົ້) * Jee Hoy (ຈີ່ຫອຍ) * Miea Mak Phay (ເມຍມັກໄພ້) * Fa Oum Fon Khue Khon Oum Nong (ຟ້າອູ້ມຝົນຄືຄົນອຸ້ມນ້ອງ) * Koy Nong Kuen Udomsai (ຄອຍນ້ອງຄືນອຸດມໄຊ) == Lähteet == Luokka:Laosilaiset laulajat Luokka:Morlammuusikot Luokka:Vuonna 1972 syntyneet Luokka:Vuonna 2020 kuolleet
Tähtisumu täyttyy

Tähtisumu täyttyy () on David Brinin tieteisromaani vuodelta 1983. Sen julkaisi Bantam UK ja se on The Uplift Saga -kirjasarjan toinen osa. Teos sai ilmestymisvuonnaan Nebula-palkinnon ja seuraavana vuonna Hugo- ja Locus- palkinnot. Suomeksi se ilmestyi vuonna 1987 Kirjayhtymän kustantamana. == Juoni == Kirjan tapahtumat sijoittuvat satojen vuosien päähän tulevaisuuteen. Ihmiskunta on kohottanut eli muokannut geenimuuntelulla älyllisiksi simpansseja ja delfiinejä, jotka asuttavat nyt Maapalloa ja eri avaruussiirtokuntia lähes tasavertaisina ihmisen kanssa. Lisäksi on saatu yhteys lukuisiin galaksia asuttaviin vieraisiin sivilisaatioihin. Näistä sivilisaatioista yksikään ei ole kehittynyt luonnollisesti, vaan kauan sitten kadonneiden Esi-isien jälkeen kaikki älyllinen elämä on ollut jonkun toisen kohottamaa. Kirja kertoo tutkimusalus Streakeristä, joka on ensimmäinen melkein pelkkien kohotettujen delfiinien miehittämä tähtienvälinen avaruusalus. Se on löytänyt avaruudesta hylkylaivaston, jolla mahdollisesti on jotain tekemistä Esi-isien kanssa. Linnunradan kansat, joista monet suhtautuvat Esi-isiin uskonnollisesti, ovat lähettäneet sota-aluksensa ajamaan takaa Streakeriä, joka pakenee veden peittämälle Kithrupin planeetalle. Siellä miehistö yrittää laatia suunnitelman livahtaakseen vihollistensa kynsistä ja päästäkseen tärkeine tietoineen Maahan. Kithrupissa paljastuu kuitenkin monia yllättäviä asioita sekä planeetasta itsestään että Streakerin eri miehistönjäsenistä. == Lähteet == === Viitteet === Luokka:Avaruusoopperaromaanit Luokka:Yhdysvaltalaiset tieteisromaanit Luokka:Vuoden 1983 kirjat
Veikko Tuominen (juoksija)

Veikko Päiviö Tuominen (14. marraskuuta 1915 Iitti – 13. heinäkuuta 1941 Ylämaa) oli suomalainen kestävyysjuoksija. Hän edusti urallaan aluksi Lahden Ahkeraa ja Lahden Urheilijoita sekä muutettuaan Helsinkiin vuodesta 1939 lähtien Helsingin Kisa-Veikkoja (HKV) ja saavutti HKV:n riveissä henkilökohtaisten SM-mitalien lisäksi viestimitaleja. Tuominen kilpaili 1930-luvulla yleisurheilun SM-kisoissa, joissa hän ensimmäisen kerran nousi kahdeksan parhaan joukkoon vuoden 1935 SM-kisoissa 5 000 metrillä sijoituksen ollessa kahdeksas. Seuraavana vuonna hän sai maastojuoksun pitkän matkan SM- pronssin. Näihin aikoihin Tuominen aloitti vakavamman harjoittelun ja seuraavan vuoden SM-maastoissa hän oli Lahden Urheilijoiden pronssia saavuttaneessa pitkän matkan joukkueessa. Radalla hän oli SM-kisoissa 5 000 metrllä viides. Vuoden 1938 parhaaksi sijoitukseksi tuli SM-kisojen estejuoksun neljäs sija Lahden Ahkeran väreissä. Kesällä 1939 Helsingin muutettuaan ja siirryttyään HKV:n riveihin tuli jo menestystä laajemmin. SM- maastoissa pitkällä matkalla eli 9 km:llä hän oli henkilökohtaisesti viides ja oli mukana joukkuemestaruuden voittaneessa HKV:n joukkueessa, jossa muina jäseninä olivat Matti Laihoranta ja Emil Kukkonen. Saman vuoden ratajuoksun SM-viesteissä 4 x 1 500 metrillä hän oli myös mestaruuden voittaneessa HKV:n joukkueessa. Tässä vaiheessa Tuominen oli vahva ehdokas tuleviin, pitämättä jääneisiin Helsingin vuoden 1940 olympialaisiin. Talvisodan jälkeen keväällä 1940 hän oli mukana SM-maastoissa hopeaa voittaneessa HKV:n joukkueessa. Kesällä 1940 Kalevan kisoissa Tampereen Pyynikillä Tuominen saavutti 5 000 metrillä mestaruuden kukistamalla loppukirissä seuratoverinsa Taisto Mäen. Seuraavalla kaudella keväällä 1941 hän oli SM-pronssia maastojuoksussa voittaneessa HKV:n joukkueessa. Veikko Tuominen edusti Suomea neljässä A-maaottelussa 1938-1940 sekä B-joukkueessa Ruotsia vastaan 1939. Vuonna 1939 hän juoksi 10 000 metrillä 30.07,6, joka oli maailmantilaston toiseksi paras Taisto Mäen jäljessä. Kaudella 1940 Tuominen teki 3000 ja 5000 metrin parhaat aikansa 8,.15,2 ja 14.22,4 ollen kummallakin matkalla vuoden maailmantilastossa kolmas. Ennen poliisiuraansa hän työskenteli Hannes Kolehmaisen urheiluliikkeessä Helsingissä. Heinäkuussa 1941 alkaneessa Jatkosodassa Tuominen kaatui alun hyökkäysvaiheessa Ylämaan Kirvesjärvellä 13. heinäkuuta. Hän oli kaatuessaan kersanttina Jalkaväkirykmentti 45:ssä. ==Lähteet== * Arponen, Antti O. & Kasila, Markku & Peltola, Vesa-Matti: He antoivat kaikkensa. Viime sodissa menehtyneet suomalaiset mestariurheilijat. Kustannusosakeyhtiö Auditorium. 2014. ISBN 978-952-7043-03-5. * == Viitteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Suomalaiset poliisit Luokka:Suomalaiset toisessa maailmansodassa kaatuneet Luokka:Vuonna 1915 syntyneet Luokka:Vuonna 1941 kuolleet
Taylorin piirikunta (Florida)

Taylorin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 21 569 vuonna 2019. Piirikunnan hallintokeskus on Perryn kaupunki. Piirikunta perustettiin 23. joulukuuta 1856. == Lähteet == == Aiheesta muualla == Luokka:Floridan piirikunnat
Martinin piirikunta (Florida)

Martinin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 161 000 vuonna 2019. Piirikunnan hallintokeskus on Stuartin kaupunki. Piirikunta perustettiin 30. toukokuuta 1925. == Lähteet == == Aiheesta muualla == Luokka:Floridan piirikunnat
St. Lucien piirikunta

St. Lucien piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 328 297 vuonna 2019. Piirikunnan hallintokeskus on Fort Piercen kaupunki. Piirikunta perustettiin 24. toukokuuta 1905. == Lähteet == == Aiheesta muualla == Luokka:Floridan piirikunnat
Kiuruveden kaupunginkirjasto

Kiuruveden kaupunginkirjasto on Kiuruveden kaupungissa toimiva yleinen kirjasto. Sen päätoimipiste sijaitsee vuonna 2009 valmistuneessa Kiuruveden kulttuuritalossa. Pääkirjaston ohella kaupunginkirjasto palvelee kirjastoauton ja verkkokirjaston välityksellä. Kiuruveden kaupunginkirjasto kuuluu Ylä-Savon kirjastoverkko Rutakkoon, jonka kokoelmia jäsenkuntien asukkaat voivat hyödyntää, niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, suoratoistoelokuvia ja ePress-palvelun sanomalehtiä). Kirjaston naapurustossa sijaitsee esimerkiksi Kiuruveden lukio. == Lähteet == Luokka:Kiuruveden rakennukset ja rakennelmat Luokka:Suomen kunnan- ja kaupunginkirjastot
Eshnunna

Eshnunna (nykyinen Tell Ashmar) on Irakissa sijaitseva muinainen jo hylätty rauniokaupunki. Sen historia ajoittuu vanhan ajan Sumerin ja Babylonian kaudelle noin 3000–1700 eaa. Kaupunki sijaitsee Mesopotamian ydinalueesta hieman syrjässä Dijala-joen varrella Diyalan maakunnassa. Silti se oli alussa täysin sumerilainen. Eshnunna itsenäistyi Uus-Sumerista vuonna 2026. Sen jälkeen mm ehkä Der ryösti sen. Eshnunnan valtio syntyi uudestaan 1870-luvulla eaa. Se oli Hammurabin Babylonian eräs kilpailija. Eshnunna teki Larsan kaupungin kanssa kapinan Hammurabia vastaan. Hammurabin sotajoukko kukisti kapinan. Babylonialaiset teloittivat Eshnunnan kuninkaan ja hävittivät kaupungin 1736 eaa. == Lähteet == == Aiheesta muualla == Luokka:Sumerin kaupungit Luokka:Diyala
Duvalin piirikunta (Florida)

Duvalin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 957 755 vuonna 2019. Piirikunnan hallintokeskus on Jacksonvillen kaupunki. Piirikunta perustettiin 12. elokuuta 1822. Piirikunnan ja Jacksonvillen hallinnot on yhdistetty, ja piirikunta onkin ns. yhdistetty kaupunki-piirikunta (). Piirikunnan muiden kuntien (Jacksonville Beach, Atlantic Beach, Neptune Beach ja Baldwin) asukkaat pääsevät äänestämään Jacksonvillen pormestarin- ja kaupunginvaltuuston vaaleissa, vaikka niillä on kuitenkin oma kunnallishallintonsa. == Lähteet == == Aiheesta muualla == *
St. Johnsin piirikunta

St. Johnsin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 264 672 vuonna 2019. Piirikunnan hallintokeskus on St. Augustinen kaupunki. Piirikunta perustettiin 21. heinäkuuta 1821. == Lähteet == == Aiheesta muualla == Luokka:Floridan piirikunnat
Juulia Eskman

Juulia Eskman (s. 25. heinäkuuta 1997) on suomalainen pesäpalloilija. Eskman edustaa Superpesiksessä pelaavaa kasvattajaseuraansa Joensuun Mailaa.https://www.superpesis.fi/joukkueet/naiset/joensuun-maila/ Hän on edustanut Superpesiksessä myös Viinijärven Urheilijoita ja Kajaanin Pallokerhoa. Hän pelaa ulkokentällä kolmosvahtina. https://www.joensuunmaila.fi/naiset/ajankohtaista/joma-kirittaret-0-1-4-5-2-2 Eskman on pelannut urallaan 17. heinäkuuta 2020 mennessä 38 Superpesiksen runkosarjaottelua. Näissä hän on lyönyt yhden kunnarin, tuonut 15 juoksua ja kerännyt 79 kärkilyöntiä.http://www.pesiksenmaailma.fi/index.php/pelaajakortit?pelaajaid=8084&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Flaglerin piirikunta

Flaglerin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 115 081 vuonna 2019. Piirikunnan hallintokeskus on Bunnellin kaupunki. Piirikunta perustettiin 28. huhtikuuta 1917. == Lähteet == == Aiheesta muualla == Luokka:Floridan piirikunnat
Varkauden kaupunginkirjasto

Varkauden kaupunginkirjasto on Varkauden kaupungissa toimiva kunnallinen kirjasto. Sen päätoimipiste löytyy keskustaan kuuluvasta Taulumäen kaupunginosasta (Osmajoentie 1) ja Kangaslammin lähikirjasto Kangaslammin kirkonkylältä (Kangaslammintie 5). Kirjastotoiminta Varkaudessa alkoi vuonna 1877. Nykyinen pääkirjasto valmistui vuonna 1985, ja on arkkitehtitoimisto Hyvämäki-Karhunen-Parkkisen suunnittelema. Varkauden kaupunginkirjasto kuuluu Mikkelin seutukirjaston johtamaan Etelä-Savon Lumme-kirjastojen kirjastokimppaan, jonka fyysisiä ja verkkoaineistoja jäsenkuntien asukkaat voivat hyödyntää. Keväällä 2019 uutisoitiin, että Varkauden kaupunginkirjaston yhteyteen perustettiin lainaamo (Warkaus365 Lainaamo), josta voi lainata myös liikunta- ja harrastusvälineitä. == Lähteet == Luokka:Varkauden rakennukset ja rakennelmat Luokka:Suomen kunnan- ja kaupunginkirjastot
Bernhard Elis Malmström

Bernhard Elis Malmström (1816–1865) oli ruotsalainen runoilija ja kirjallisuushistorioitsija. Hän oli vuodesta 1859 Upsalan yliopistossa estetiikan, kirjallisuus- ja taidehistorian professori.Malmström, Bernhard Elis, Tietosanakirja osa 5, palsta 1705, Tietosanakirja Osakeyhtiö 1913 Malmström julkaisi vuonna 1838 ilman tekijänimeä eeppisen runoelman Ariadne. Hän sai 1840 Ruotsin akatemian Suuren palkinnon runosarjastaan Angelika. Erikoisesti tunnettu on hänen romanttinen runonsa Hvi suckar det så tungt uti skogen? Vaikka Malmström on täysiverinen romantikko, hän vastusti kuitenkin fosforismia. Malmström kutsuttiin 1849 Ruotsin akatemiaan Frans Mikael Franzénin seuraajaksi. Hänen luentojaan julkaistiin hänen kuolemansa jälkeen nimellä Grunddragen af svenska vitterhetens historia (1866–1868). Malmströmin Samlade skrifter ilmestyi 1866–1869. ==Suomennettuja runoja== * Angelika, 1–4 ("Angelica"), suom. J. R. D., teoksessa Kaikuja Hämeestä, Hämäläis-osakunta, Helsinki: 1874Angelika Kaikuja Hämeestä II s. 99 (109) * Miksi metsä raskahasti huokaa? teoksessa: Paavo Cajander, Runoelmia, Kirja 1914Malmström, Bernhard Elis, Runotietokanta, viitattu 17.7.2020 == Lähteet == ==Aiheesta muualla== (runoja) Luokka:Ruotsalaiset runoilijat Luokka:Ruotsalaiset kirjallisuustieteilijät Luokka:Vuonna 1816 syntyneet Luokka:Vuonna 1865 kuolleet
Micron Technology

Micron Technology on yhdysvaltalainen puolijohdevalmistaja. Yhtiö on perustettu vuonna 1978 ja sen päämaja sijaitsee Boisessa Idahossa. Micron valmistaa mm. DRAM-muistia ja Flash-muistia, joita markkinoidaan merkillä Crucial. Yhtiöllä on työntekijää myynnin ollessa 19,6 miljardia dollaria. Yhtiön tuotteita ovat DRAM- ja Flash-muistipiirit. Yhtiö osti konkursiin ajautuneen Elpida Memoryn vuonna 2013. Yhtiö osti Inotera Memories -yhtiön vuonna 2016 neljällä miljardilla dollarilla. Maaliskuussa 2021 yhtiö ilmoitti lopettavansa 3D XPoint -tekniikan kehityksen ja siirtävänsä resursseja teollisuusstandardia Compute Express Link (CXL) -tekniikkaa käyttävien tuotteiden kehitykseen. Yhtiö aikoo myydä Utahissa sijaitsevan tehtaan, joka on ollut vajaassa käytössä sen kapasiteetista. Syyskuussa 2022 kerrottiin 15 miljardin dollarin arvoisen puolijohdetehtaan aloittamisesta Boiseen Idahoon. Toukokuussa 2023 Kiina varoitti ostamasta Micronin tuotteita. Tarkastuksessa katsottiin että yhtiön tuotteissa on merkittävän vakavia kriittisten järjestelmien kyberturvallisuutta vaarantavia riskejä. Micronin tuotoista noin 11 prosenttia tuli Kiinasta.https://hardware.slashdot.org/story/23/05/21/2049255/china-bars-purchases-of-micron-chips-escalating-us-conflict https://www.msn.com/en-us/money/other/china-bars-purchases-of-micron-chips-in-escalation-of-us-clash/ar-AA1btFat Lokakuussa 2023 Japanin talous- ja teollisuusministeriö vahvisti 192 miljardin jenin (n. 1,3 miljardin dollarin) rahoituksen Micronin Hiroshimaan sijoitettavalla muistipiiritehtaalle. Aiemmin Micron on kertonut aikovansa käyttää 3,7 miljardia dollaria tehtaaseen, joka valmistaa DRAM-piirejä EUV-litografialla. Huhtikuussa 2024 kerrottiin, että yhtiö saa 6,1 miljardia dollaria rahoitusta Yhdysvaltain hallinnolta. Rahoituksen tavoite on lisätä puolijohdeteollisuuden tuotantoa Yhdysvalloissa. == Kuvia == File:Two 8 GB DDR4-2133 ECC 1.2 V RDIMMs (straightened).jpg | Kiinassa koottua Micron-DRAM-muistia merkillä Crucial File:Crucial SSD MX300 525GB-8478.jpg | Crucial-merkillä myyty SSD-levy == Lähteet == Luokka:NASDAQ-100-indeksi Luokka:Puolijohdevalmistajat Luokka:Yhdysvaltalaiset pörssiyhtiöt
SK Hynix

SK Hynix (aiemmin Hynix Semiconductor ja Hyundai Electronics Industries) on eteläkorealainen puolijohdevalmistaja. Yhtiö on perustettu vuonna 1983 nimellä Hyundai Electronics Industries Hyundai-ryhmään kuuluvana. Yhtiö on yhdistynyt LG Semiconductorin kanssa vuonna 1999. Yhtiö muutti nimensä Hynix Semiconductoriksi vuonna 2001. SK Group hankki Hynix Semiconductorin (SK Telecomin alaisuudessa) vuonna 2011 ja muutti nimensä SK Hynixiksi vuonna 2012. Yhtiöllä on työntekijää myynnin ollessa 23,2 miljardia dollaria. Yhtiön päämaja sijaitsee Icheonissa. Yhtiön tuotteita ovat DRAM-, SRAM- ja Flash- muistipiirit. Lokakuussa 2020 SK Hynix ja Intel ilmoittivat yhdessä, että Intel myy NAND-muistien liiketoimintansa SK Hynixille 9 miljardin dollarin hinnalla. Kauppa sisältää kaiken immateriaalioikeuden, teollisuustilat ja henkilöstön. Kauppa ei kuitenkaan sisällä kaikkea Intelin haihtumattoman muistin liiketoimintaa kuten Optane-muistiteknologiaa. Helmikuussa 2021 yhtiö ilmoitti saaneensa valmiiksi ensimmäisen tuotantolinjansa DRAM-piirien valmistukseen EUV-litografialla (extreme ultraviolet) litografialla. Huhtikuussa 2021 yhtiö kertoi rakentavansa 106 miljardin dollarin arvoisen tuotantolaitosten klusterin, joka valmistaa DRAM-piirejä EUV-litografiaan perustuvalla tekniikalla. == Lähteet == == Aiheesta muualla == * Virallinen sivusto Luokka:Puolijohdevalmistajat
Vieremän kirjasto

Vieremän kunnankirjasto on Pohjois-Savon Vieremällä toimiva kunnallinen kirjasto. Se palvelee asiakkaitaan erityisesti kirjastorakennuksen toimintojen, kirjastoauton ja Rutakko-kirjastoverkon verkkokirjaston välityksellä. Vieremän kirjasto on perustettu vuonna 1924. Nykyinen kirjastorakennus on arkkitehti Pekka Harjun suunnittelema ja vuodelta 2002. Kirjaston sisäseinällä on kuvataiteilija Jaakko Rönkön seinämaalaus Virtaaminen (2011). Tiloissa on järjestetty myös näyttelytoimintaa. == Lähteet == Luokka:Vieremän rakennukset ja rakennelmat Luokka:Suomen kunnan- ja kaupunginkirjastot
Essington

Essington voi tarkoittaa ainakin seuraavia: * William Essington (n. 1753-1816), brittiläinen vara-amiraali * Essington Lewis (1881-1961), australialainen teollisuusmies * Port Essington, australialainen vuosina 1838-1849 olemassa ollut siirtokunta * Port Essington, autioitunut paikkakunta Brittiläisessä Kolumbiassa Kanadassa * Essington, kylä Staffordshiressä Englannissa * HMS Essington, brittiläinen Captain-luokan fregatti * Essington, Julian Pringlen ohjaama TV-elokuva vuodelta 1974
Euraasiansiilit

Euraasiansiilit (Erinaceus) on siilien heimoon kuuluva nisäkässuku. Suvussa on neljä lajia. Kolme lajeista elää Euroopassa ja Aasian länsiosissa. Siilin levinneisyysalue ulottuu Länsi-Euroopasta, Pohjoismaihin, Baltian maihin ja Venäjälle. Lajia Erinaceus roumanicus tavataan puolestaan Itä-Euroopassa ja idänsiiliä Anatoliassa ja Levantissa. Amurinsiili elää Itä-Aasiassa Kiinassa, Venäjällä Amurjoen altaassa ja Korean niemimaalla. == Lähteet == == Aiheesta muualla == *Laji.fi: Euraasiansiilit (Erinaceus) *ITIS: Erinaceus *University of Michigan, Animal Diversity Web (ADW): Erinaceus, woodland hedgehogs Luokka:Siilit
Lambahanna järv

Lambahanna järv (myös Lambasaba järv, Truuta järv) on Valgamaalla Otepään kunnan Koigun ja Truutan kylissä sijaitseva järvi. Se kuuluu Koorasten kylän järvialueeseen (), johon kuuluu yhteensä 15 järveä. == Maantietoa == Järvi on 520 metriä pitkä, 115 metriä leveä, ja sen pinta-ala on 4,4 hehtaaria. Siinä ei ole saaria. Sen keskisyvyys on 3,6 metriä ja syvimmässä kohdassa, joka sijaitsee järven luoteispäässä, on 10,2 metriä vettä. Matalinta on järven eteläpäässä. Järven lähiympäristö on voimakkaasti soistunutta, mutta ylempänä jokilaakson rinteillä on maasto metsämaata tai niittyä. Noin 140 metrin korkeudella mpy. alkaa peltomaiden alueet. Pohjoispuolella aukeavat Truutan kylän ja etelässä Koigun kylän alueet. Järven rannoilla ei ole asutusta. == Luontoarvoja ja luokittelua == Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (). Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt. Aare Mäemets on julkaisussaan Eesti NSV järved ja nende kaitse vuodelta 1977 kuvaillut järveä. Hänen mukaansa järven vesi on kirkasta, vedenväri keltainen ja sen näkösyvyys on 1,8 metriä. Järven pohja on pääasiassa mutainen. Järven vesi on kesäisin ja talvisin lämpötilakerrostunut. Veden happamuustaso on pH 7,6–7,8 . Kalaston valtalajeja ovat lahna, särki ja hauki. Nykyään luetteloon voidaan lisätä vielä sorva ja ankerias. == Vesistösuhteita == Lambahanna järv kuuluu Pühäjõen valuma-alueeseen, sillä se on samalla joen läpivirtausjärvi. Voki järvestä tuleva vesi viipyy pääuomassa vain 200 metrin matkalla. Järveen tulee vettä kolmesta jyrkkärinteisestä purosta. Purot ja oja sijaitsevat laakoissa Maieorg, Tondiorg ja itäosaan laskevan ojan laaksossa. Osa järveen tulevasta vedestä tulee rannoilla ja järven pohjassa sijaitsevista lähteistä.. Laskuoja alkaa järven kaakkoispäästä ja se laskee 300 metrin jälkeen Nahajärveen. Järven virtaama on matalanveden aikana 20–62 litraa sekunnissa ja korkeanveden aikana 107–140 litraa sekunnissa. Sen keskivirtaama on 95 litraa sekunnissa . Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Otepää Luokka:Valgamaan järvet Luokka:Otepään ylänkö Luokka:Pühäjõen (Sillaotsa) valuma-alue
Good Time

Good Time on vuonna 2017 ensi-iltansa saanut rikostrilleri, jonka on ohjannut Josh ja Benny Safdie. Sen pääosia esittää Robert Pattinson, Benny Safdie, Buddy Duress, Taliah Lennice Webster, Barkhad Abdi ja Jennifer Jason Leigh. Good Time sai ensi-iltansa Cannesin elokuvajuhlilla 25. toukokuuta 2017, jossa se kilpaili Kultaisesta palmusta. Elokuva sai posittivsen vastaanoton kriitikoilta, jotka kehuivat Pattinsonin roolisuoritusta, ohjausta, tarinaa ja soundtrackiä. == Näyttelijät == == Lähteet == == Aiheesta muualla == * * * * Luokka:Vuoden 2017 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset jännityselokuvat Luokka:Päihdeaiheiset elokuvat Luokka:A24:n elokuvat
Nonoichi

Nonoichi () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee sisämaassa prefektuurin eteläosassa Kanazawan tasangolla. Koillisessa kaupunki rajautuu Kanazawaan, lounaassa Hakusaniin. Nonoichissa on 53 320 asukasta (kesäkuussa 2020) ja sen pinta-ala on 13,56 neliökilometriä. Asutus Nonoichin alueella on vanhaa: sieltä on löydetty muun muassa Okyōzukan arkeologinen kohde. Keskiajalla Nonoichissa sijaitsi Togashi-klaanin residenssi, ja myöhemmin Edo-kaudella se oli yksi Hokuriku-kaidō-tiereitin postiasemista. Maaseutukaupunki Nonoichin kyläkunnasta tehtiin vuonna 1924. Sittemmin se on kasvanut voimakkaasti Kanazawan esikaupunkina ja sinne on sijoittunut elintarvike-, kone-, tekstiili- ja painoteollisuutta. Kaupunkioikeudet Nonoichille myönnettiin vuonna 2011. Aikaisemmin riisin viljely oli tärkeä elinkeino. Nonoichin rakennettuun kulttuuriperintöön kuuluu entinen Kita-suvun asuintalo, joka on valittu yhdeksi Japanin tärkeän kulttuuriomaisuuden kohteista. Kaupungissa toimii Ishikawan prefektuurinyliopisto ja Kanazawan teknillinen yliopisto. Nonoichia palvelevat JR Nishi-Nihonin Hokuriku-päälinja ja Hokuriku- rautateiden Ishikawa-linja. == Kuvia == Tiedosto:Takami frontview.jpg|Takamimushi-jinja Tiedosto:Nonoichi Town Office.jpg|Nonoichin kaupungintalo Tiedosto:Nonoichi Kaleido exterior ac (2).jpg|Nonoichi Kaleido -kulttuurikeskus Tiedosto:Ishikawa Prefectural University.jpg|Ishikawan prefektuurinyliopisto == Lähteet == == Aiheesta muualla == * Kaupungin internetsivut Luokka:Ishikawan prefektuurin kaupungit
Fatima (nimi)

Fatima on arabiankielinen naisen etunimi. Sen voi tulkita tarkoittavan ’pikkulasta’, ’vieroitettua lasta’ tai ilmausta ’pysyä erossa kielletyistä asioista’. Fatima on leimallisesti islamilainen nimi; islamin perustajalla Muhammedilla oli tämänniminen tytär, jonka sanotaan olleen hänelle erityisen rakas.Akar, Sylvia: Arabiankieliset nimet. – Pirjo Mikkonen (toim.) Sukunimi? Etunimi? Maahanmuuttajien nimijärjestelmistä, s. 14, 16. PDF Helsinki: Kotimaisten kielten tutkimuskeskus, 2002. ISBN 951-9475-96-6 . Varsinkin Etelä- ja Keski-Euroopassa Fatima-etunimi on levinnyt myös katolisten kristittyjen käyttöön. Tähän on vaikuttanut kertomus, jonka mukaan Neitsyt Maria olisi ilmestynyt kolmelle lapselle portugalilaisessa Fátiman kylässä vuonna 1917. Fatimalla on nimipäivä Ruotsissa (28. elokuuta) ja Norjassa (18. helmikuuta). ==Nimen kirjoitusasut== Nimiasu Fatima on arabian kirjakielen mukainen. Puhuttuun arabiaan pohjautuvia saman nimen muotoja ovat Fatema ja Fatma. Toisinaan käytetty kirjoitusasu Fatimah perustuu arabiankielisen nimen englannin kielen mukaiseen translitteraatioon, joka poikkeaa suomalaisesta siirtokirjoitusstandardista.Akar 2002, s. 19–20. ==Nimi Suomessa== Fatima on yksi Suomen yleisimmistä musliminimistä. Digi- ja väestötietoviraston mukaan se on vuoteen 2020 mennessä ollut virallisena etunimenä 810 henkilöllä. Fatma- nimisiä naisia on tilastoitu alle 248, Fatema-nimisiä alle 112 ja Fatimah- nimisiä alle 95. Fatimalla ei ole suomalaista, suomenruotsalaista eikä ortodoksista nimipäivää. ==Tunnettuja Fatimoja== *Fatima Zahra (n. 605–632), islamin perustajan Muhammedin nuorin tytär *Fatima al-Fihri (k. 880), ”maailman vanhimman yliopiston” perustajaksi väitetty marokkolainen *Fatima Ali (1988–2019), pakistanilais-yhdysvaltalainen kokki ja televisioesiintyjä *Fatima Suleiman Dahman (s. 1992), jemeniläinen pikajuoksija *Fatima Meer (1928–2010), eteläafrikkalainen kirjailija, tutkija ja poliittinen aktivisti *Fatima Mernissi (1940–2015), marokkolainen kirjailija, sosiologi ja feministi *Fatima Mohammadi (s. 1986), afganistanilainen pikajuoksija *Fatima Moreira de Melo (s. 1978), alankomaalainen maahockeypelaaja ja olympiavoittaja *Fatima Sana Shaikh (s. 1992), intialainen näyttelijä *Fatima Siad (s. 1986), somalialais-yhdysvaltalainen malli *Fatima Whitbread (s. 1961), brittiläinen keihäänheittäjä ja olympiamitalisti *Fatima Yusuf (s. 1971), nigerialainen pikajuoksija ja olympiamitalisti ==Tunnettuja Fatmoja== *Fatma Sultan (n. 1606–1670), prinsessa, Osmanien valtakunnan sulttaanin Ahmed I:n tytär *Fatma Ceren Necipoğlu (1972–2009), turkkilainen harpisti == Lähteet == ==Aiheesta muualla== * Etunimien taivutus: Fatima (Kotimaisten kielten keskuksen verkkojulkaisu) Luokka:Etunimet
Juuan kunnankirjasto

Juuan kunnankirjasto on Juuan kirkonkylässä toimiva yleinen kirjasto. Rihveliksi nimetty kirjastorakennus on vuodelta 1993. Juuan kunnankirjasto on mukana Vaara-kirjastojen kirjastokimpassa. Kumppanuuskirjastojen palvelut ovat myös Juuan kirjaston lainaajien käytettävissä. Kirjaston naapurina on Poikolan koulu (yhtenäiskoulu) ja lähistöllä sijaitsee myös Juuan kunnantalo. == Lähteet == ==Aiheesta muualla== * Juuan kunta. Kirjastopalvelut (suomi.fi) Luokka:Juuan rakennukset ja rakennelmat Luokka:Suomen kunnan- ja kaupunginkirjastot
Daniel Lewis Lee

Daniel Lewis Lee (31. tammikuuta 1973 – 14. heinäkuuta 2020) oli yhdysvaltalainen rikollinen ja valkoisen ylivallan kannattaja, joka syyllistyi William Frederick Muellerin, Nancy Ann Muellerin, sekä heidän tyttärensä Sarah Elizabeth Powellin murhiin. Lee ja hänen rikoskumppaninsa Chevie Kehoe murhasivat perheen heidän kodissaan Arkansas'ssa 11. tammikuuta 1996. Liittovaltion viranomaiset pidättivät Leen ja Kehoen 17. kesäkuuta 1997 Utahin Cedar Cityssä. Kehoe tuomittiin elinkautiseen vankeusrangaistukseen ja Lee kuolemaan. Lee teloitettiin myrkkyruiskeella 14. heinäkuuta 2020 Terre Hauten vankilassa. Hänestä tuli ensimmäinen Yhdysvaltain liittovaltion hallinnon teloittama vanki 17 vuoteen. ==Lähteet== Luokka:Murhasta teloitetut Luokka:Yhdysvaltalaiset murhaajat Luokka:Yhdysvaltain liittovaltion teloittamat henkilöt Luokka:Vuonna 1973 syntyneet Luokka:Vuonna 2020 kuolleet
Yukon (Oklahoma)

Yukon on kaupunki Canadianin piirikunnassa Oklahoman osavaltiossa Yhdysvalloissa. Sen väkiluku oli vuoden väestönlaskennassa 22 709. Kaupunki sijaitsee Oklahoma Cityn metropolialueella. Shelli Selby toimii Yukonin pormestarina. ==Kuvia kaupungista== Tiedosto:Old Yukon Public Library, Yukon, OK.jpg|Kaupunginkirjasto. Tiedosto:INTEGRIS Canadian Valley Hospital - Yukon OK.jpg|Canadian Valleyn sairaala. Tiedosto:Garth Brooks Watertower, Yukon Oklahoma USA - panoramio.jpg|Vesitorni Yukonissa. ==Lähteet== ==Aiheesta muualla== Luokka:Oklahoman kaupungit
Marian Orzechowski

Marian Orzechowski (24. lokakuuta 1931 RadomMarian Orzechowski 12 XI 1985-17 VI 1988 Ministerstwo Spraw Zagranicznych – 29. kesäkuuta 2020ZMARŁ PROFESOR MARIAN ORZECHOWSKI, REKTOR UWR W LATACH 1972-1975 Uniwersytet Wrocławski) oli puolalainen poliitikko ja historioitsija. Hän oli Puolan kansantasavallan ulkoministeri marraskuusta 1985 kesäkuuhun 1988. Orzechowski valmistui Leningradin valtionyliopistosta historiaa opiskeltuaan vuonna 1955. Hän sai tohtorinarvon vuonna 1961, suoritti habilitaation vuonna 1964 ja pääsi professorin asemaan vuonna 1977. Vuodesta 1955 Orzechowski työskenteli tutkijana ja luennoitsijana Wrocławin yliopistossa, vuosina 1972–1975 sen rehtorina. Hän teki monia julkaisuja modernin Puolan ja poliittisen ajattelun historiasta. Hän sai kunniatohtorin arvon Leningradin valtionyliopistosta. Orzechowski oli Puolan yhdistyneen työväenpuolueen parlamenttiryhmän johdossa osallistuessaan Puolan pyöreän pöydän neuvotteluihin vuonna 1989.Polish Parliament Approves New Cabinet The Harvard CrimsonGORBACHEV URGES COMMUNISTS TO JOIN SOLIDARITY GOVERNMENT The Washington Post == Lähteet == Luokka:Puolalaiset poliitikot Luokka:Ulkoministerit Luokka:Puolalaiset historioitsijat Luokka:Vuonna 1931 syntyneet Luokka:Vuonna 2020 kuolleet
Lamina 2

Lamina 2 on chileläisen arkkitehdin José Cruz Ovallen suunnittelema puutaideteos. Vuonna 2017 valmistunut teos sijaitsee Lahdessa Satamaraitilla Vesijärven rannalla. Teos on osa Lahden Puuarkkitehtuuripuistoa, jossa on Spirit of Nature -puuarkkitehtuuripalkinnon saajien suunnittelemia kohteita. Taideteos on rakenteeltaan avoin ja kuutiomainen. Sen kerrotaan yhdistävän "veistoksellisen muodon puun kauneuteen". Teoksen valmistamisessa ja pystyttämisessä tekivät yhteistyötä Lahden ammattikorkeakoulun puutekniikan opiskelijat, koulutuskeskus Salpaus ja Viherpalvelut Hyvönen Oy. == Lähteet == Luokka:Lahden kulttuuri Luokka:Lahden patsaat ja veistokset
Jacobin symboli

Lukuteoriassa Jacobin symboli \left(\frac{a}{n}\right)on Legendren symbolista johdettu yleistys. Toisin kuin Legendren symboli, Jacobin symboli ottaa huomioon tapaukset joissa n ei ole alkuluku. Symbolin esitteli Carl Jacobi vuonna 1846 yksinkertaistamaan laskutoimituksia. Jacobin symboli määritellään Legendren symbolin avulla seuraavasti: jokaiselle kokonaisluvulle a ja parittomalle positiiviselle kokonaisluvulle n \left(\frac{a}{n}\right) = \left(\frac{a}{p_1}\right)^{\alpha_1}\left(\frac{a}{p_2}\right)^{\alpha_2}\cdots \left(\frac{a}{p_k}\right)^{\alpha_k}, missä n=p_1^{\alpha_1}p_2^{\alpha_2}\cdots p_k^{\alpha_k} on luvun n alkukehitelmä ja \left(\frac{a}{p_1}\right) on Legendren symboli. ==Lähteet== * * luokka:lukuteoria
Veikko Tuominen

Veikko Tuominen -nimisiä henkilöitä ovat olleet: * Veikko Tuominen, suomalainen pesäpalloilija * Veikko Tuominen (1915–1941), suomalainen kestävyysjuoksija
Branten

Branten on kylä Kemiönsaaren kunnassa. Kylä sijaitsee saaren itälaidalla. Branten on tyypillinen rivikylä, jonka rakennuskanta pääosin myötäilee kylän läpi merenrannalla kulkevaa tietä. Kylän rakennuskanta on pääosin kesäasutusta. Brantenin kolmionmuotoinen kyläalue jää Vestlaxin ja Pedersån kylien väliin entisen Kemiön kunnan kaakkoisosassa. Kylän maisemaa hallitsevat jyrkkärinteiset mäet Brantbergen ja Högberget, jotka reunustavat kylän läpi kulkevaa tietä. Kylän edustalla ovat saaret Svedjeholmen ja Gåsgrundet. Branten on ollut yhden talon muodostama kylä eli yksinäistila. Vuoden 1801 tiluskartassa mainitaan Bratenin olevan kruunun uudistila. Talon pellot ovat sijainneet Högbergetin ja Brantbergenin välisessä laaksossa. 1900-luvun alkuvuosikymmenillä Branteniin syntyi runsaasti uutta asutusta, josta osa on muuttunut sittemmin kesäasutukseksi. Lisäksi kylän rannat on laajalti otettu kesämökkikäyttöön. ==Lähteet== Luokka:Kemiön kylät
Päätoimittajien yhdistys

Päätoimittajien yhdistys r.y. (PTY) on päätoimittajien ja vastaavassa tehtävissä toimivien journalistien yhdistys. PTY on perustettu vuonna 1972 ja sillä on 230 jäsentä. PTY puolustaa sananvapautta, laadukasta journalismia ja vastuullisen median asemaa. Yhdistyksen puheenjohtajana on maaliskuussa 2023 lähtien toiminut Jouni Kemppainen. PTY jakaa Suuren journalistipalkinnon, joka on Suomen merkittävin journalismille vuosittain annettava tunnustus. ==Lähteet== Luokka:Suomalaiset toimittajajärjestöt
Tšekinkielinen Wikipedia

Tšekinkielinen Wikipedia on Wikipedian tšekinkielinen versio. Se on perustettu 3. toukokuuta 2002. Tšekinkielisessä Wikipediassa on noin 459 000 (17.7.2020) artikkelia ja se on artikkelimäärältään 27. suurin (17.7.2020). Tšekinkielistä Wikipediaa muokkasi vuonna 2019 päivittäin keskimäärin 261 rekisteröitynyttä ja 165 rekisteröitymätöntä käyttäjää. Vuonna 2019 tšekinkieliseen Wikipediaan luotiin noin 23 000 uutta artikkelia. == Lähteet == == Aiheesta muualla == * Tšekinkielinen Wikipedia Luokka:Wikipediat kielittäin Luokka:Tšekin kieli